דף הבית פיננסים וכספים נדל"ן דוד רפאל - כיצד בוצע קידום תמ"א 38?
ממשלת ישראל מעוניינת להעמיד כלים פיננסיים לטובת יזמים לצורך קידום פרויקטים לחיזוק מבנים בפרויקט תמ"א 38. בסעיף שצפוי להיכנס לחוק ההסדרים, הממשלה צפויה להקים קרן מימון שתהיה בסך 100 מיליון שקל, לטובת מימוש פרויקטים לצורך חיזוק מבנים והתחדשות עירונית באזורים בהם המימוש לא כדאי מבחינה כלכלית. בממשלה מעריכים כי סכום הקרן יצמח עד לסכום של חצי מיליארד שקל בעקבות מינוף הכספים מהלוואות הבנקים.
על פי מחקר שנעשה בעבור משרד הבינוי והשיכון, כיום ישנים בישראל למעלה מ-800 אלף דירות אשר זקוקות לחיזוק כאשר מתוכן 70 אלף דירות נמצאות באזורי סיכון בטיחותי. הצעתה של הממשלה לכלול את הקמת הקרן בחוק ההסדרים, התקבלה לאחר בחינת תוצאות תמ"א 38 מאז שאושרה בשנת 2005. על פי דוח סיכום שפורסם על ידי משרד הפנים בתחילת 2013, מתברר כי בשמונה השנים האחרונות הוגשו 1415 בקשות להיתרי בנייה ומתוכן אושרו רק 880 בוועדת התכנון.
ניתן לראות לפי הדוח כי רוב הפרויקטים מתרכזים במספר ערים מצומצם כמו תל אביב, רמת גן, רעננה וחיפה. בפריפריה, בהם ערך זכויות הבנייה נמוך ממחיר החיזוק, אין כמעט נציגות ברשימה. משרד הבינוי והשיכון פועל בשנים האחרונות לשווק קרקעות למרות שברור כי בקרקע ישנם חסמים אשר מונעים בנייה. יש לקחת בחשבון התחייבויות קודמות לסלילת מחלפים, הקמת מכון טיהור שפכים או התקנת מאספי ביוב, כאשר רק קידום או הקמת מערכות תשתיות כאלה מצריכה מימון תקציבי של עד מאות מיליוני שקלים.